Source: https://docplayer.sk/166269142-Pokyn-dekana-%C4%8D-5-2019.html
Timestamp: 2020-05-25 13:51:39+00:00

Document:
POKYN DEKANA č. 5/ PDF Free Download
POKYN DEKANA č. 5/2019
Download "POKYN DEKANA č. 5/2019"
Wilhelm Bílek
1 Košice Č. j. 2486/ POKYN DEKANA č. 5/2019 o základných náležitostiach záverečných prác, ich zverejnení a sprístupnení po dobu ich uchovávania a kontrole originality platný pre Univerzitu Pavla Jozefa Šafárika v Košiciach, Fakultu verejnej správy Tento pokyn je vypracovaný na základe zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon o VŠ) a Smernice č. 1/2011 o základných náležitostiach záverečných prác, rigoróznych prác a habilitačných prác, ich zverejnení a sprístupnení po dobu ich uchovávania a kontrole originality platný pre Univerzitu Pavla Jozefa Šafárika v Košiciach a jej súčasti a Dodatku č. 3 k Smernici č. 1/2011 z I. časť ZÁKLADNÉ USTANOVENIA Čl Pokyn o základných náležitostiach záverečných prác, ich zverejnení a sprístupnení po dobu ich uchovávania a kontrole originality (ďalej len pokyn ) upravuje spôsob zverejňovania, prideľovania a schvaľovania tém, základné náležitosti, posudzovania a obhajobu záverečných prác vypracovaných na Univerzite Pavla Jozefa Šafárika v Košiciach, Fakulte verejnej správy (ďalej len fakulta alebo FVS ) a jednotný postup pri ich registrovaní, uchovávaní, zverejnení a sprístupňovaní po dobu ich uchovávania prostredníctvom centrálneho registra záverečných prác a knižnično-informačného systému Univerzitnej knižnice Univerzity Pavla Jozefa Šafárika v Košiciach a pri kontrole originality. 2. Pokyn sa vzťahuje na záverečné práce študentov študujúcich na fakulte v dennej a externej forme štúdia v prvom, druhom a treťom stupni štúdia. 1
2 Čl. 2 Základné pojmy a definície 1. Neoddeliteľnou súčasťou štúdia podľa každého študijného programu je v zmysle zákona o VŠ aj záverečná práca. Jej obhajoba patrí medzi štátne skúšky a je jednou z podmienok riadneho ukončenia štúdia. 2. Záverečná práca je podľa zákona o vysokých školách školské dielo vytvorené študentom na splnenie študijných povinností vyplývajúcich z jeho právneho vzťahu k univerzite. Každá záverečná práca musí byť originálna, vytvorená autorom tak, aby sa dodržali pravidlá práce s informačnými zdrojmi. Záverečná práca nesmie mať charakter plagiátorstva a nesmie narúšať autorské práva iných autorov. 3. Záverečná práca je samostatnou prácou študenta, ktorú uskutočňuje pod vedením vedúceho záverečnej práce určeného vedúcim školiaceho pracoviska. Okrem vedúceho záverečnej práce môže vedúci školiaceho pracoviska určiť k téme záverečnej práce aj konzultanta, a to najmä vtedy, ak je žiaduce, aby na vedení záverečnej práce participovali aj externí spolupracovníci. V takých prípadoch musí vždy jeden z dvojice: vedúci záverečnej práce alebo konzultant mať pracovisko na Univerzite Pavla Jozefa Šafárika v Košiciach, Fakulte verejnej správy. 4. Záverečná práca sa vypracúva spravidla v štátnom (slovenskom) jazyku, v prvej osobe množného čísla v minulom čase. So súhlasom dekana fakulty môže byť záverečná práca napísaná a obhajovaná aj v inom ako štátnom jazyku. V prípade cudzojazyčného spracovania musí záverečná práca obsahovať slovenský súhrn (resumé) v rozsahu spravidla 10 % rozsahu záverečnej práce. 5. V zmysle zákona o vysokých školách záverečnou prácou je: a) bakalárska práca pri štúdiu podľa študijného programu prvého stupňa (bakalársky študijný program), b) diplomová práca pri štúdiu podľa študijného programu druhého stupňa alebo študijného programu podľa 53 ods. 3 zákona o vysokých školách (magisterský študijný program), c) dizertačná práca pri štúdiu podľa študijného programu tretieho stupňa (doktorandský študijný program). 6. Záverečné práce môžu vykazovať rôzny stupeň pôvodnosti. Zvyčajne bakalárske a diplomové práce vykazujú nižšiu mieru pôvodnosti. Z tohto hľadiska môžu byť práce členené na: a) pôvodný dokument je charakteristický novými informáciami, ktoré doteraz neboli zaznamenané, b) sumarizačný dokument zhŕňa, zovšeobecňuje alebo utrieďuje doterajšie poznatky, čím vytvára novú hodnotu, resp. poskytuje nový pohľad na veci, ktoré sú známe, c) kompilačný dokument podľa špecifického cieľa práce s autorským zámerom tvorivo v novom vyjadrení opakuje známe poznatky a vytvára prehľadovú štúdiu. Netvorivá kompilácia, t. j. opisovanie cudzích myšlienok z niekoľkých málo zdrojov alebo súhrn viacerých citátov bez špecifického autorského zámeru nie je prípustná. 7. Vedúci záverečnej práce pomáha autorovi predovšetkým v riešení zásadných otázok metodickej povahy a upozorňuje ho na chyby v celkovej koncepcii práce. 2
3 8. Pre záverečné práce bakalárske a diplomové je školiacim pracoviskom katedra fakulty. Školiace pracovisko zadáva tému práce, zabezpečuje jej odborné vedenie (vedúceho) a realizuje obhajobu práce. Školiace pracovisko pre dizertačné práce je fakulta. 9. Licenčná zmluva o použití záverečnej a rigoróznej práce (ďalej len licenčná zmluva ) je podľa zákona č. 185/2015 Z. z. (autorský zákon) zmluva medzi autorom a univerzitou, ktorá upravuje spôsob použitia a zverejnenia záverečnej a rigoróznej práce (Príloha č. 4). 10. Evidencia záverečných prác (ďalej len EZP ) je časť subsystému Evidencia štúdia v Akademickom informačnom systéme (ďalej len AiS2 ), ktorá slúži na zadávanie záverečných a rigoróznych prác, prihlasovanie sa na záverečné práce, zadávanie posudkov a oboznámenie sa s nimi, ako aj na sprístupnenie výsledkov originality. 11. Návrhy tém záverečných prác sa zverejňujú v stanovených termínoch prostredníctvom zadania, ktoré sa nachádza v EZP, ako aj na nástenkách katedier fakulty. 12. Zadanie je elektronický dokument spravovaný v EZP, prostredníctvom ktorého zadáva školiace pracovisko témy bakalárskych, diplomových a dizertačných prác. Zadanie obsahuje nasledujúce náležitosti: a) Názov fakulty b) Názov študijného programu autora záverečnej práce c) Typ záverečnej práce d) Názov záverečnej práce (v štátnom jazyku a cudzom jazyku) e) Meno, priezvisko a tituly autora práce f) Meno, priezvisko, akademické tituly a vedecko-pedagogické tituly vedúceho záverečnej práce g) Meno, priezvisko, akademické tituly a vedecko-pedagogické tituly konzultanta h) Názov katedry (školiace pracovisko) i) Anotácia záverečnej práce j) Jazyk, v ktorom má byť práca napísaná k) Súhlas vedúceho katedry (v prípade bakalárskej a diplomovej práce) / predsedu odborovej komisie (v prípade dizertačnej práce) l) Dátum schválenia zadania II. časť BAKALÁRSKA PRÁCA Čl Bakalárskou prácou sa overuje zvládnutie základov teórie a odbornej terminológie, základných štandardných vedeckých metód a úroveň vedomostí, znalostí a zručností, ktoré študent získal počas štúdia. Študent ňou preukazuje schopnosť samostatnej odbornej práce z obsahového a formálneho hľadiska. Môže mať prvky pôvodnosti, sumarizácie a kompilácie. 2. Tému bakalárskej práce si volí študent v letnom semestri 2. roku bakalárskeho štúdia zo zoznamu tém zverejnených v EZP prostredníctvom zadania. 3
4 3. Študent si môže navrhnúť aj vlastnú tému bakalárskej práce, najneskôr do 25. marca, ktorá podlieha schváleniu vedúceho školiaceho pracoviska. Zadanie v EZP sa vypracuje tak, že sa v príslušnej kolónke uvedie aj meno študenta, aby bolo zrejmé, že ide o vlastnú tému, ktorá nie je voľná a iní študenti sa na ňu prihlásiť nemôžu. Čl. 4 Zadávanie tém bakalárskych prác 1. Minimálny počet tém pripadajúcich na školiace pracovisko (ďalej len katedra ) určí dekan fakulty pre príslušný akademický rok na základe aktuálneho počtu študentov vrátane tých, ktorí nastúpia po prerušení štúdia a podľa počtu vedených záverečných prác na katedre. 2. V termíne do 31. marca príslušného akademického roka katedry zabezpečia: a) v AiS2 zverejnenie zadania tém bakalárskych prác, b) zverejnenie zoznamu tém s ich anotáciami a menami vedúcich bakalárskych prác na nástenke katedry, c) doručenie zoznamu vypísaných tém s menami vedúcich bakalárskych prác v printovej verzii, podpísaný vedúcim katedry na Študijný referát fakulty. 3. Študenti sa prihlasujú na tému bakalárskej práce prostredníctvom EZP vyplnením elektronického formulára Zadanie práce od 05. apríla do 15. apríla príslušného akademického roka. 4. Vyhlásenú tému môže spravidla spracovávať len jeden študent. 5. V termíne do 30. apríla príslušného akademického roka katedry zabezpečia: a) v AiS2 potvrdenie pridelenia študentov k téme a k vedúcemu bakalárskej práce vo formulári Zadanie, b) doručenie zoznamu pridelených tém podpísaného vedúcim katedry na Študijný referát fakulty. 6. Ak sa študent neprihlási na tému bakalárskej práce do 01. mája príslušného akademického roka, určí mu tému dekan fakulty. Čl. 5 Vypracovávanie bakalárskych prác 1. Obsahové a formálne náležitosti bakalárskej práce upravuje VI. časť tohto pokynu. 2. Konzultácie k vypracovávaniu bakalárskej práce sú povinné. V zimnom semestri zodpovedá za organizáciu seminára k bakalárskej práci vedúci katedry, na ktorej bola téma bakalárskej práce zadaná. Seminár k bakalárskej práci sa realizuje vo forme spoločných seminárov organizovaných príslušnou katedrou a/alebo individuálne v čase konzultačných hodín vedúceho práce. V letnom semestri sa konzultácie uskutočňujú individuálne v konzultačných hodinách vedúceho práce. O priebehu konzultácií vedie evidenciu vedúci práce. 4
5 3. V priebehu konzultácií študent s vedúcim bakalárskej práce dohodne: harmonogram spracovania bakalárskej práce a popis činností na vypracovanie bakalárskej práce, literatúru (učebnice, monografie, odborné a vedecké štúdie, konferenčné príspevky, atď.), cieľ práce a štruktúru práce. Vedúci práce študenta oboznámi s pravidlami súvisiacimi s vypracovávaním práce a s etikou citovania. 4. Vedúci bakalárskej práce je povinný zapísať hodnotenie absolvoval / neabsolvoval za splnenie stanovených podmienok (študijný program verejná správa seminár k bakalárskej práci do konca výučby v zimnom semestri príslušného akademického roka; študijný program európska verejná správa: seminár k bakalárskej práci I do konca výučby v zimnom semestri príslušného akademického roka a seminár k bakalárskej práci II do konca výučby v letnom semestri príslušného akademického roka). 5. Minimálne povinné úlohy: zoznam literatúry, formulácia všeobecného cieľa práce, štruktúra práce s pracovnými anotáciami ku každému bodu (kapitola, podkapitola), formulácia pracovnej verzie prínosu bakalárskej práce, resp. vypracovanie určeného rozsahu obsahu bakalárskej práce. 6. Ak je študent hodnotený stupňom neabsolvoval povinný predmet seminár k bakalárskej práci, resp. seminár k bakalárskej práci I, resp. seminár k bakalárskej práci II, môže si tento predmet opakovane zapísať. Čl. 6 Odovzdávanie a registrovanie bakalárskej práce, licenčná zmluva a kontrola originality 1. Bakalársku prácu jej autor odovzdáva v elektronickej a v tlačenej verzii do 15. mája v treťom roku bakalárskeho stupňa štúdia. Náhradným termínom pre odovzdanie bakalárskej práce je 15. jún. Študent, ktorý odovzdá bakalársku prácu v náhradnom termíne, môže ju obhajovať až v náhradnom termíne štátnych skúšok. 2. Študent odovzdáva bakalársku prácu: a) v elektronickej forme prostredníctvom EZP vyhotovenú vo formáte.pdf tak, aby z nej bolo možné získať textové informácie, b) v tlačenej forme v 2 vyhotoveniach v pevnej väzbe spolu s 2 podpísanými vyhotoveniami licenčnej zmluvy na sekretariáte príslušnej katedry, c) elektronická a tlačená forma bakalárskej práce musia byť identické, okrem zadania, ktoré sa v elektronickej forme zverejňuje bez podpisov zainteresovaných osôb. 3. EZP zabezpečí odoslanie záverečnej práce s príslušnými identifikačnými údajmi na overenie originality do centrálneho registra záverečných prác (ďalej len CRZP ). 4. Študent je povinný v písomnej forme doručiť protokol o originalite bakalárskej práce najneskôr 10 pracovných dní pred obhajobou bakalárskej práce na sekretariát príslušnej katedry. 5. Overenie a získanie protokolu o originalite bakalárskej práce je podmienkou pre realizáciu obhajoby bakalárskej práce a tvorí súčasť Protokolu o štátnej skúške. V prípade, že študentovi do termínu štátnej skúšky nebol protokol o originalite doručený, aj keď prácu riadne a včas odovzdal, môže sa zúčastniť obhajoby práce po vyjadrení súhlasu dekana fakulty. Ak protokol o kontrole originality vykáže zhodu vyššiu ako 40 5
6 %, Študijný referát fakulty na základe oznámenia školiaceho pracoviska zabezpečí v EZP vyznačenie stavu práce: "nepripustená k obhajobe dočasne". Študent sa nemôže zúčastniť ústnej časti štátnej skúšky a bakalársku prácu v spolupráci s vedúcim musí prepracovať. Študent si môže zvoliť aj inú tému bakalárskej práce. V tomto prípade sa pôvodnej práci v EZP vyznačí stav "nepripustená k obhajobe trvale" a študent si musí opakovane zapísať a absolvovať "semináre k bakalárskej práci". 6. EZP automaticky vygeneruje návrh licenčnej zmluvy o použití záverečnej práce (Príloha č. 4) medzi autorom bakalárskej práce a Slovenskou republikou, zastúpenou Univerzitou Pavla Jozefa Šafárika v Košiciach. 7. Licenčnú zmluvu podpisuje dekan fakulty. Jeden rovnopis licenčnej zmluvy dostane autor, druhý sa zakladá do osobného spisu študenta na fakulte. 8. Ak autor v návrhu licenčnej zmluvy žiada odkladnú lehotu dlhšiu ako 12 mesiacov, predloží i odôvodnenie žiadaného predĺženia odkladnej doby. K predĺženiu odkladnej lehoty sa musí vyjadriť dekan fakulty do 10 kalendárnych dní. Odkladná lehota môže byť maximálne 36 mesiacov. 9. Ak sú v záverečnej práci údaje, ktorých zverejnenie je vylúčené najmä z dôvodu obchodného tajomstva tretej osoby, utajovanej skutočnosti, alebo osobných údajov, môže autor práce tieto údaje uviesť v osobitnej neverejnej dokumentácii, ktorá nie je súčasťou zverejňovanej bakalárskej práce a je určená výlučne vedúcemu, oponentovi a komisii. Čl. 7 Posudzovanie bakalárskych prác 1. Vedúci katedry na základe odovzdaných bakalárskych prác určí oponentov pre príslušné práce, ktorými môžu byť aj odborníci z praxe a zabezpečí spracovanie posúdenia bakalárskych prác a vypracovanie posudkov vedúcich a oponentov bakalárskych prác. 2. Posudky k bakalárskej práci sa vypracujú vo formulári (Prílohy č. 7, 8). Vedúci a oponent bakalárskej práce sa v posudku vyjadria aj k protokolu o originalite záverečnej práce. 3. V prípade externých oponentov katedra poskytuje protokol o originalite záverečnej práce oponentovi súčasne s odovzdaním záverečnej práce na účely vypracovania oponentského posudku a zabezpečí vloženie posudku do EZP. 4. Posudok vo formáte.pdf vloží vedúci a oponent práce (okrem externého oponenta) do EZP k príslušnej bakalárskej práci najneskôr 4 pracovné dni pred termínom obhajoby. 5. Pri vkladaní posudku do EZP si posudzovateľ práce (vedúci práce, oponent práce) môže zvoliť zverejnenie posudku v Centrálnom registri záverečných prác. V tomto prípade musí posudzovateľ neodkladne doručiť licenčnú zmluvu o použití posudku k záverečnej práci (Príloha č. 5) dekanovi fakulty, ktorý zmluvu podpisuje. Licenčnú zmluvu automaticky vygeneruje EZP. 6. V posudku vedúci a oponent prácu odporúčajú, alebo neodporúčajú k obhajobe. 6
7 7. Ak je bakalárska práca odporúčaná k obhajobe, v posudku sa navrhuje jej klasifikácia: výborne A, veľmi dobre B, dobre C, uspokojivo D, dostatočne E. Ak sú stanoviská vedúceho a oponenta práce v posudkoch rozdielne, v konečnom štádiu rozhodne komisia pre obhajoby bakalárskych prác. 8. Študent sa nemôže zúčastniť obhajoby bakalárskej práce a ústnej časti štátnych skúšok v prípade, ak vedúci neodporúča bakalársku prácu k obhajobe. 9. Študent má právo oboznámiť sa s posudkami najneskôr 3 pracovné dni pred obhajobou. 10. Vytlačenú a podpísanú verziu posudku v jednom vyhotovení odovzdá vedúci a oponent spolu so záverečnou prácou na príslušnej katedre v termíne minimálne 4 pracovné dni pred termínom obhajoby. Čl. 8 Obhajoby bakalárskych prác 1. Na základe odovzdaných a posúdených bakalárskych prác vypracuje vedúci katedry harmonogram pre obhajoby bakalárskych prác, navrhne dekanovi fakulty členov komisie pre obhajoby bakalárskych prác a zapisovateľa. V termíne do 10. júna príslušného akademického roka ho doručia v elektronickej aj v tlačenej verzii podpísanej vedúcim katedry na Študijný referát fakulty. 2. Obhajoby bakalárskych prác a vyhlásenie výsledkov sú podľa 63 ods. 2 zákona o vysokých školách verejné. 3. Priebeh obhajoby: a) predstavenie študenta (predseda komisie alebo zapisovateľ), b) predstavenie bakalárskej práce študentom v rozsahu najviac 5 min., pričom študent informuje predovšetkým o cieli práce, dosiahnutých výsledkoch a prínose práce, c) oboznámenie so závermi posudku vedúceho práce, d) oboznámenie so závermi posudku oponenta, e) oboznámenie s výsledkom originality k bakalárskej práci, f) stanovisko študenta k posudkom, g) odpovede študenta na zadané otázky členov komisie, h) verejná rozprava, i) záver (predseda). 4. Pri hodnotení obhajoby bakalárskej práce komisia berie do úvahy aj preukázané percento zhody v protokole originality. Komisia definitívne rozhodne, či prácu akceptuje alebo odmietne ako neakceptovateľný plagiát (môže tak rozhodnúť aj keď by bolo percento zhody nižšie ako 40 %). 5. Celkový výsledok obhajoby bakalárskej práce určí komisia pre obhajobu záverečných prác a spolu s celkovým priebehom obhajoby zaznamená do Protokolu o štátnej skúške, kde uvedie aj písomne zadané otázky v posudkoch vedúceho a oponenta práce. Priebeh obhajoby zaznamenáva zapisovateľ, ktorého navrhne vedúci katedry a schváli dekan fakulty. 7
8 6. Výsledky obhajoby bakalárskej práce spolu s výsledným hodnotením vyhlási predseda komisie po skončení obhajoby celého bloku bakalárskych prác a zároveň odovzdá jeden exemplár úspešne obhájenej práce autorovi práce. 7. Ak študent nevyhovel na obhajobe, môže pokračovať na ústnej časti štátnej skúšky a podľa záverov komisie môže buď prácu obhajovať v opravnom termíne (študent má právo na dva opravné termíny) alebo je povinný prácu prepracovať alebo môže vypracovať novú prácu na inú tému. 8. V prípade neúspešnej obhajoby predseda komisie zabezpečí vyznačenie v EZP, že práca nebola úspešne obhájená. 9. Centrálny správca AiS2 najneskôr 60 dní po obhajobách záverečných prác poskytne Univerzitnej knižnici (ďalej len UK ) export dát týchto prác pre knižnično-informačný systém (ďalej len KIS ). UK prostredníctvom KIS zabezpečí bibliografickú registráciu a sprístupnenie elektronických verzií obhájených prác na základe licenčnej zmluvy uzatvorenej medzi autorom a Slovenskou republikou zastúpenou univerzitou. 10. Ak je práca na obhajobe odmietnutá pre neakceptovateľnú zhodu v protokole originality, študent je na obhajobe hodnotený známkou nedostatočne FX a podľa odseku 11 článku 8 pokynu predseda štátnicovej komisie zabezpečí, aby v EZP bol vyznačený stav práce a povolenie vypracovať inú verziu k téme. 11. Po obhajobe bakalárskej práce štátnicová komisia zabezpečí v EZP vyznačenie stavu záverečnej práce nasledovne: a) obhájené v prípade, ak študent úspešne obhájil záverečnú prácu, b) neobhájené trvale v prípade neúspešnej obhajoby záverečnej práce, ak študent vyčerpal všetky možnosti na jej opakovanie v zmysle Študijného poriadku FVS, alebo ak sa rozhodne vypracovať inú tému, c) neobhájená dočasne v prípade neúspešnej obhajoby záverečnej práce, ak skúšobná komisia nepožaduje prepracovanie záverečnej práce a študent má možnosť opakovania obhajoby záverečnej práce v zmysle Študijného poriadku FVS, d) neobhájená dočasne so súčasným zaškrtnutím políčka Povolenie vypracovať inú verziu k téme v prípade, ak študent neobhájil záverečnú prácu a štátnicová komisia rozhodne, že študent má prepracovať záverečnú prácu, prípadne vypracovať novú prácu k danému zadaniu. III. časť DIPLOMOVÁ PRÁCA Čl Diplomovou prácou sa overuje zvládnutie teórie a odbornej terminológie, aplikácia základných štandardných vedeckých metód a úroveň vedomostí, znalostí a zručností, ktoré študent získal počas štúdia a jeho schopnosť používať ich pri riešení úloh študijného odboru. Preukazuje ňou schopnosť samostatnej odbornej práce z obsahového a formálneho hľadiska. Môže mať prvky pôvodnosti, sumarizácie a kompilácie. 8
9 2. Diplomová práca môže mať charakter teoretický, výskumný alebo aplikačný. Primerane tomu má mať v úvode sformulovaný cieľ a v záverečnej časti zhodnotenie jeho naplnenia, ako aj závery vyplývajúce z riešenia danej témy. a) Teoretická práca má obsahovať teoretickú analýzu zvolenej problematiky, kritické prehodnotenie súčasného teoretického základu a zaujatie vlastného stanoviska (nemá to byť kompilát prevzatých pasáží a ustanovení legislatívy). b) Výskumná práca je riešením zvolenej problematiky s využitím empirického výskumu. Musí obsahovať presný popis postupu a spracovania výsledkov. c) Aplikačná práca má obsahovať využitie súčasných teoretických poznatkov pri riešení aktuálneho konkrétneho problému organizácie alebo spoločnosti. Jej výsledkom má byť návrh opatrení pre prax. Čl. 10 Zadávanie tém diplomových prác 1. Minimálny počet tém pripadajúcich na jedného učiteľa určí dekan fakulty pre príslušný akademický rok na základe aktuálneho počtu študentov, vrátane tých, ktorí nastúpia po prerušení štúdia a podľa počtu vedených záverečných prác na katedre. 2. V termíne do 30. septembra príslušného akademického roka katedry zabezpečia: a) v AiS2 zverejnenie zadania tém diplomových prác, b) zverejnenie zoznamu tém s ich anotáciami a menami vedúcich diplomových prác na nástenke katedry, c) doručenie zoznamu vypísaných tém s menami vedúcich diplomových prác v printovej verzii podpísaný vedúcim katedry na Študijný referát fakulty. 3. Študenti sa prihlasujú na tému diplomovej práce prostredníctvom EZP vyplnením elektronického formulára Zadanie práce od 05. októbra do 15. októbra príslušného akademického roka v 1. roku magisterského stupňa štúdia. 4. Vyhlásenú tému môže spravidla spracovávať len jeden študent. 5. Po súhlase vedúceho bakalárskej práce môže študent pokračovať v rovnakej téme aj pre spracovanie diplomovej práce. V takýchto prípadoch sa Zadanie v EZP vypracuje tak, že sa v príslušnej kolónke uvedie aj meno študenta, aby bolo zrejmé, že ide o vlastnú tému, ktorá nie je voľná a iní študenti sa na ňu prihlásiť nemôžu. 6. Študent si môže navrhnúť aj vlastnú tému diplomovej práce, najneskôr do 25. septembra, ktorá podlieha schváleniu vedúceho katedry. Zadanie v EZP sa vypracuje tak, že sa v príslušnej kolónke uvedie aj meno študenta, aby bolo zrejmé, že ide o vlastnú tému, ktorá nie je voľná a iní študenti sa na ňu prihlásiť nemôžu. 7. V termíne do 30. októbra príslušného akademického roka katedry zabezpečia: a) v AiS2 potvrdenie pridelenia študentov k téme a k vedúcemu diplomovej práce vo formulári Zadanie, b) doručenie zoznamu pridelených tém podpísaného vedúcim katedry na Študijný referát fakulty. 8. Ak sa študent neprihlási na tému diplomovej práce do 01. novembra príslušného akademického roka, určí mu tému dekan fakulty. 9
10 Čl. 11 Vypracovávanie diplomových prác 1. Obsahové a formálne náležitosti diplomovej práce upravuje VI. časť tohto pokynu. 2. V prípade, ak študent pokračuje v téme svojej bakalárskej práce, diplomová práca nesmie obsahovať viac ako 30 % textu bakalárskej práce, pričom teoretická časť spočívajúca v rozpracovaní súčasného stavu musí byť podstatne prepracovaná a reagujúca na aktuálne pramene odbornej literatúry. V prípade, že bakalárska práca bola výskumná, študent v diplomovej práci môže využiť z empirickej časti bakalárskej práce len výsledky výskumu. 3. Konzultácie k vypracovaniu diplomovej práce sú povinné. V zimnom semestri zodpovedá za organizáciu seminára k diplomovej práci vedúci katedry, na ktorej bola téma diplomovej práce zadaná. Seminár k diplomovej práci sa realizuje vo forme spoločných seminárov organizovaných príslušnou katedrou a/alebo individuálne v čase konzultačných hodín vedúceho práce. V letnom semestri sa konzultácie uskutočňujú individuálne v konzultačných hodinách vedúceho práce. O priebehu konzultácií vedie evidenciu vedúci práce. 4. Vedúci diplomovej práce je povinný zapísať hodnotenie absolvoval / neabsolvoval za splnenie stanovených podmienok: - do konca výučby v zimnom semestri príslušného akademického roka: študijný program verejná správa diplomový seminár II; študijný program európska verejná správa seminár k diplomovej práci II; študijný program verejná politika a verejná správa v strednej Európe seminár k diplomovej práci I, - do konca výučby v letnom semestri príslušného akademického roka: študijný program verejná správa diplomový seminár I; študijný program európska verejná správa seminár k diplomovej práci I; študijný program verejná politika a verejná správa v strednej Európe seminár k diplomovej práci II. 5. Minimálne povinné úlohy: zoznam literatúry, formulácia všeobecného cieľa práce, štruktúra práce s pracovnými anotáciami ku každému bodu (kapitola, podkapitola), formulácia pracovnej verzie prínosu diplomovej práce, resp. vypracovanie určeného rozsahu obsahu diplomovej práce. 6. Ak je študent hodnotený stupňom neabsolvoval povinný predmet diplomový seminár I a II, resp. seminár k diplomovej práci I a II, môže si tieto predmety opakovane zapísať. Čl. 12 Odovzdávanie a registrovanie diplomovej práce, licenčná zmluva a kontrola originality 1. Diplomovú prácu odovzdáva študent v elektronickej aj v tlačenej podobe do 30. apríla v druhom roku magisterského stupňa štúdia. Náhradným termínom pre odovzdanie diplomovej práce je 15. jún. Študent, ktorý odovzdá diplomovú prácu v náhradnom termíne, môže ju obhajovať až v náhradnom termíne štátnych skúšok. 2. Študent odovzdáva diplomovú prácu: a) v elektronickej forme prostredníctvom EZP vyhotovenú vo formáte.pdf tak, aby z nej bolo možné získať textové informácie, 10
11 b) v tlačenej forme v 2 vyhotoveniach v pevnej väzbe spolu s 2 podpísanými vyhotoveniami licenčnej zmluvy na sekretariáte príslušnej katedry, c) elektronická a tlačená forma diplomovej práce musia byť identické, okrem zadania, ktoré sa v elektronickej forme zverejňuje bez podpisov zainteresovaných osôb. 3. EZP zabezpečí odoslanie záverečnej práce s príslušnými identifikačnými údajmi na overenie originality do CRZP. 4. Študent je povinný doručiť protokol o originalite diplomovej práce najneskôr 10 pracovných dní pred obhajobou diplomovej práce na sekretariát príslušnej katedry. Ak protokol o kontrole originality vykáže zhodu vyššiu ako 40 %, Študijný referát fakulty na základe oznámenia školiaceho pracoviska zabezpečí v EZP vyznačenie stavu práce: "nepripustená k obhajobe dočasne". Študent sa nemôže zúčastniť ústnej časti štátnej skúšky a diplomovú prácu v spolupráci s vedúcim musí prepracovať. Študent si môže zvoliť aj inú tému diplomovej práce. V tomto prípade sa pôvodnej práci v EZP vyznačí stav "nepripustená k obhajobe trvale" a študent si musí opakovane zapísať a absolvovať "semináre k diplomovej práci". 5. Overenie a získanie protokolu o originalite diplomovej práce je podmienkou pre realizáciu obhajoby diplomovej práce a tvorí súčasť Protokolu o štátnej skúške. V prípade, že študentovi do termínu štátnej skúšky nebol protokol o originalite doručený, aj keď prácu riadne a včas odovzdal, môže sa zúčastniť obhajoby práce po vyjadrení súhlasu dekana fakulty. 6. EZP automaticky vygeneruje návrh licenčnej zmluvy o použití záverečnej práce (Príloha č. 4) medzi autorom diplomovej práce a Slovenskou republikou, zastúpenou Univerzitou Pavla Jozefa Šafárika v Košiciach. 7. Licenčnú zmluvu podpisuje dekan fakulty. Jeden rovnopis licenčnej zmluvy dostane autor, druhý sa zakladá do osobného spisu študenta na fakulte. 8. Ak autor v návrhu licenčnej zmluvy žiada odkladnú lehotu dlhšiu ako 12 mesiacov, predloží i odôvodnenie žiadaného predĺženia odkladnej doby. K predĺženiu odkladnej lehoty sa musí vyjadriť dekan fakulty do 10 kalendárnych dní. Odkladná lehota môže byť maximálne 36 mesiacov. 9. Ak sú v záverečnej práci údaje, ktorých zverejnenie je vylúčené najmä z dôvodu obchodného tajomstva tretej osoby, utajovanej skutočnosti, alebo osobných údajov, môže autor práce tieto údaje uviesť v osobitnej neverejnej dokumentácii, ktorá nie je súčasťou zverejňovanej práce a je určená výlučne vedúcemu, oponentovi a komisii. Čl. 13 Posudzovanie diplomových prác 1. Vedúci katedry na základe odovzdaných diplomových prác určí oponentov pre príslušné práce, ktorými môžu byť aj odborníci z praxe a zabezpečí spracovanie posúdenia diplomových prác a vypracovanie posudkov vedúcich a oponentov diplomových prác. 11
12 2. Posudky k diplomovej práci sa vypracujú vo formulári (Prílohy č. 9, 10). Vedúci a oponent diplomovej práce sa v posudku vyjadria aj k protokolu o originalite záverečnej práce. 3. V prípade externých oponentov katedra poskytuje protokol o originalite záverečnej práce oponentovi súčasne s odovzdaním záverečnej práce na účely vypracovania oponentského posudku a zabezpečí vloženie posudku do EZP. 4. Posudok vo formáte.pdf vloží vedúci a oponent práce (okrem externého oponenta) do EZP k príslušnej diplomovej práci najneskôr 4 pracovné dni pred termínom obhajoby. 5. Pri vkladaní posudku do EZP si posudzovateľ práce (vedúci práce, oponent práce) môže zvoliť zverejnenie posudku v Centrálnom registri záverečných prác. V tomto prípade musí posudzovateľ neodkladne doručiť licenčnú zmluvu o použití posudku k záverečnej práci (Príloha č. 5) dekanovi fakulty, ktorý zmluvu podpisuje. Licenčnú zmluvu automaticky vygeneruje EZP. 6. V posudku vedúci a oponent prácu odporúčajú, alebo neodporúčajú k obhajobe. 7. Ak je diplomová práca odporúčaná k obhajobe, v posudku sa navrhuje jej klasifikácia: výborne A, veľmi dobre B, dobre C, uspokojivo D, dostatočne E. Ak sú stanoviská vedúceho a oponenta práce v posudkoch rozdielne, v konečnom štádiu rozhodne príslušná štátnicová komisia. 8. Študent sa nemôže zúčastniť štátnej skúšky v prípade, ak vedúci diplomovú prácu neodporúča k obhajobe. 9. Študent má právo oboznámiť sa s posudkami najneskôr 3 pracovné dni pred obhajobou. 10. Vytlačenú a podpísanú verziu posudku v jednom vyhotovení odovzdá vedúci a oponent spolu so záverečnou prácou na príslušnej katedre v termíne minimálne 4 pracovné dni pred termínom obhajoby. Čl. 14 Obhajoby diplomových prác 1. Na základe odovzdaných a posúdených diplomových prác vypracuje vedúci katedry harmonogram pre obhajoby diplomových prác, navrhne dekanovi fakulty členov komisie pre obhajoby diplomových prác a zapisovateľa. V termíne do 25. mája príslušného akademického roka ho doručia v elektronickej aj v tlačenej verzii podpísanej vedúcim katedry na Študijný referát fakulty. 2. Obhajoby diplomových prác sú súčasťou štátnej skúšky a vyhlásenie výsledkov sú podľa 63 ods. 2 zákona o vysokých školách verejné. 3. Priebeh obhajoby: a) predstavenie študenta (predseda komisie alebo zapisovateľ), b) predstavenie diplomovej práce študentom v rozsahu najviac 5 min., pričom študent informuje predovšetkým o cieli práce, dosiahnutých výsledkoch a prínose práce, c) oboznámenie so závermi posudku vedúceho práce, 12
13 d) oboznámenie so závermi posudku oponenta, e) oboznámenie s výsledkom originality k diplomovej práci, f) stanovisko študenta k posudkom, g) odpovede študenta na zadané otázky členov komisie, h) verejná rozprava, i) záver (predseda). 4. Pri hodnotení obhajoby diplomovej práce komisia berie do úvahy aj preukázané percento zhody v protokole originality. Komisia definitívne rozhodne, či prácu akceptuje alebo odmietne ako neakceptovateľný plagiát (aj vtedy, keď by bolo percento zhody nižšie ako 40 %). 5. Ak je práca na obhajobe odmietnutá pre neakceptovateľnú zhodu v protokole originality, študent je na obhajobe hodnotený známkou nedostatočne FX a podľa odseku 11 článku 14 pokynu predseda štátnicovej komisie zabezpečí, aby v EZP bol vyznačený stav práce a povolenie vypracovať inú verziu k téme. 6. Celkový výsledok obhajoby diplomovej práce určí komisia pre štátnu skúšku a spolu s celkovým priebehom obhajoby zaznamená do Protokolu o štátnej skúške, kde uvedie aj písomne zadané otázky v posudkoch vedúceho a oponenta práce. Priebeh obhajoby zaznamenáva zapisovateľ, ktorý je určený v harmonograme štátnych skúšok, prípadne ho určí predseda komisie. 7. Výsledky obhajoby diplomovej práce spolu s výsledným hodnotením vyhlási predseda komisie po skončení štátnej skúšky a zároveň odovzdá jeden exemplár úspešne obhájenej práce autorovi práce. 8. Ak študent nevyhovel na obhajobe, môže pokračovať na ústnej časti štátnej skúšky a podľa záverov komisie môže buď prácu obhajovať v opravnom termíne (študent má právo na dva opravné termíny) alebo je povinný prácu prepracovať alebo môže vypracovať novú prácu na inú tému. 9. V prípade neúspešnej obhajoby predseda komisie zabezpečí vyznačenie v EZP, že práca nebola úspešne obhájená. 10. Centrálny správca AiS2 najneskôr 60 dní po obhajobách záverečných prác poskytne Univerzitnej knižnici (ďalej len UK ) export dát týchto prác pre knižnično-informačný systém (ďalej len KIS ). UK prostredníctvom KIS zabezpečí bibliografickú registráciu a sprístupnenie elektronických verzií obhájených prác na základe licenčnej zmluvy uzatvorenej medzi autorom a Slovenskou republikou zastúpenou univerzitou. 12. Po obhajobe záverečnej práce štátnicová komisia zabezpečí v EZP vyznačenie stavu záverečnej práce nasledovne: a) obhájené v prípade, ak študent úspešne obhájil záverečnú prácu, b) neobhájené trvale v prípade neúspešnej obhajoby záverečnej práce, ak študent vyčerpal všetky možnosti na jej opakovanie v zmysle Študijného poriadku FVS, alebo ak sa rozhodne vypracovať inú tému, c) neobhájená dočasne v prípade neúspešnej obhajoby záverečnej práce, ak skúšobná komisia nepožaduje prepracovanie záverečnej práce a študent má možnosť opakovania obhajoby záverečnej práce v zmysle Študijného poriadku FVS, 13
14 d) neobhájená dočasne so súčasným zaškrtnutím políčka Povolenie vypracovať inú verziu k téme v prípade, ak študent neobhájil záverečnú prácu a štátnicová komisia rozhodne, že študent má prepracovať záverečnú prácu, prípadne vypracovať novú prácu k danému zadaniu. IV. časť DIZERTAČNÁ PRÁCA Čl Dizertačná práca má charakter vedeckej práce, v ktorej doktorand na základe priebežného výskumu a s využitím bohatého dokladového materiálu, ako aj vedeckých metód preukazuje schopnosť a pripravenosť samostatne vedecky a tvorivo pracovať v oblasti výskumu alebo vývoja, resp. pripravenosť na samostatnú teoretickú a tvorivú umeleckú činnosť, na riešenie teoretických i praktických problémov vedného odboru. Autor prácou preukazuje schopnosť spracovať zvolený odborný problém s medziodborovým prístupom a s vypracovaním záveru. 2. Dizertačná práca musí byť originálna, vytvorená autorom tak, aby boli dodržané pravidlá práce s informačnými zdrojmi, nesmie mať charakter plagiátorstva a nesmie porušovať autorské práva iných autorov. Čl. 16 Zadávanie tém dizertačných prác 1. Návrhy tém doktorandských prác sa zverejňujú prostredníctvom zadania, ktoré sa nachádza v EZP ako aj prostredníctvom webových stránok fakulty. Termín zverejnenia tém dizertačných prác je určený harmonogramom akademického roka. 2. Obsahové a formálne náležitosti dizertačnej práce upravuje VI. časť tohto pokynu. Čl. 17 Odovzdávanie a registrovanie dizertačnej práce, licenčná zmluva a kontrola originality 1. Dizertačnú prácu odovzdáva doktorand do 30. apríla príslušného akademického roka dekanovi fakulty. 2. Doktorand odovzdáva dizertačnú prácu: a) v elektronickej forme prostredníctvom EZP vyhotovenú vo formáte.pdf tak, aby z nej bolo možné získať textové informácie, b) v tlačenej forme v 4 vyhotoveniach v pevnej väzbe spolu s 2 podpísanými vyhotoveniami licenčnej zmluvy najneskôr do 3 pracovných dní po odoslaní elektronickej formy dizertačnej práce do EZP, c) elektronická a tlačená forma dizertačnej práce musia byť identické, okrem zadania, ktoré sa v elektronickej forme zverejňuje bez podpisov zainteresovaných osôb. 14
15 3. EZP zabezpečí odoslanie záverečnej práce s príslušnými identifikačnými údajmi na overenie originality do CRZP. 4. Doktorand je povinný doručiť protokol o originalite dizertačnej práce najneskôr 10 pracovných dní pred obhajobou na Referát pre rozvoj a doktorandské štúdium fakulty, ktorý zabezpečí jeho priloženie k dokumentom, ktoré sú súčasťou zápisu o obhajobe. 5. Overenie a získanie protokolu o originalite dizertačnej práce je podmienkou pre realizáciu obhajoby dizertačnej práce a tvorí súčasť Protokolu o dizertačnej skúške. V prípade, že doktorandovi do termínu obhajoby práce nebol protokol o originalite doručený, aj keď prácu riadne a včas odovzdal, môže sa zúčastniť obhajoby práce po vyjadrení súhlasu dekana fakulty. 6. Na základe výsledku kontroly originality rozhodne komisia, v ktorej má byť práca obhajovaná, či prácu akceptuje alebo odmietne ako neakceptovateľný plagiát. Orientačná hranica pre posúdenie dizertačnej práce ako neakceptovateľného plagiátu je viac ako 40 percentná zhoda textu s databázou originálnych textov v CRZP. Na základe výsledku kontroly rozhodne komisia, v ktorej má byť práca obhajovaná, či prácu akceptuje, alebo odmietne ako neakceptovateľný plagiát. Ak komisia prácu odmietne, zapíše v protokole o dizertačnej skúške ako výsledok obhajoby nevyhovel/-a. 7. EZP automaticky vygeneruje návrh licenčnej zmluvy o použití záverečnej práce (Príloha č. 4) medzi autorom dizertačnej práce a Slovenskou republikou, zastúpenou Univerzitou Pavla Jozefa Šafárika v Košiciach. 8. Licenčnú zmluvu podpisuje dekan fakulty. Jeden rovnopis licenčnej zmluvy dostane autor, druhý sa zakladá do osobného spisu študenta na fakulte. 9. Ak doktorand v návrhu licenčnej zmluvy žiada odkladnú lehotu dlhšiu ako 12 mesiacov, predloží i odôvodnenie žiadaného predĺženia odkladnej doby. K predĺženiu odkladnej lehoty sa musí vyjadriť dekan fakulty do 10 kalendárnych dní. Odkladná lehota môže byť maximálne 36 mesiacov. 10. Ak sú v dizertačnej práci údaje, ktorých zverejnenie je vylúčené najmä z dôvodu obchodného tajomstva tretej osoby, utajovanej skutočnosti, alebo osobných údajov, môže autor práce tieto údaje uviesť v osobitnej neverejnej dokumentácii, ktorá nie je súčasťou zverejňovanej práce a je určená výlučne vedúcemu, oponentovi a komisii. 11. Prípravu obhajoby dizertačnej práce, oponentov dizertačnej práce a ich posudky a obhajobu dizertačnej práce upravuje Študijný poriadok doktorandského štúdia na Univerzite P. J. Šafárika v Košiciach. 15
16 V. časť NÁLEŽITOSTI ZÁVEREČNÝCH Čl. 18 Štruktúra záverečnej práce 1. Záverečná práca obsahuje tieto hlavné časti: a) úvodná časť, b) hlavná textová časť, c) prílohy (nepovinné), d) analytický list. 2. Úvodná časť záverečnej práce obsahuje tieto položky v danom poradí: a) obal, b) titulný list, c) zadanie záverečnej práce, d) čestné vyhlásenie, e) poďakovanie (nepovinné), f) abstrakt v štátnom jazyku, g) abstrakt v anglickom, resp. inom cudzom jazyku, h) obsah, i) zoznam ilustrácií a zoznam tabuliek (nepovinné), j) zoznam skratiek a značiek (nepovinné), k) slovník (nepovinné). 3. Obal záverečnej práce obsahuje (Príloha č. 1): a) názov vysokej školy (Univerzita Pavla Jozefa Šafárika v Košiciach; písmo Times New Roman, veľkosť písma 16 bodov, riadkovanie 1,5; všetky písmená veľké, tučné, centrované do stredu, v hornej časti obalu), b) názov fakulty (Fakulta verejnej správy; Times New Roman, veľkosť písma 16 bodov, riadkovanie 1,5; všetky písmená veľké, tučné, centrované do stredu, hneď pod názvom vysokej školy), c) názov záverečnej práce a podnázov záverečnej práce (ak sa podnázov použil) písmo Times New Roman, veľkosť 16 bodov, všetky písmená veľké, tučné, centrované do stredu, približne 5 riadkov pod názvom fakulty, d) označenie práce (bakalárska, diplomová alebo dizertačná písmo Times New Roman, veľkosť 14 bodov, všetky písmená veľké, tučné, centrované do stredu, približne 3 riadky pod názvom práce, e) kalendárny rok predloženia práce (Times New Roman, veľkosť 14 bodov, zarovnané doľava v spodnej časti strany), f) meno, priezvisko, akademické tituly a vedecko-pedagogické tituly autora práce (Times New Roman, veľkosť 14 bodov, zarovnané doprava v rovnakej úrovni ako kalendárny rok predloženia práce; meno malými písmenami, priezvisko veľkým písmenami). 4. Titulný list obsahuje úplnú informáciu o práci v štruktúre (Príloha č. 2): a) názov vysokej školy (Univerzita Pavla Jozefa Šafárika v Košiciach; Times New Roman, veľkosť písma 14 bodov, riadkovanie 1,5; všetky písmená veľké, centrované do stredu, v hornej časti obalu), 16
17 b) názov fakulty (Fakulta verejnej správy; Times New Roman, veľkosť písma 14 bodov, riadkovanie 1,5; všetky písmená veľké, centrované do stredu, hneď pod názvom vysokej školy), c) názov záverečnej práce a podnázov záverečnej práce (ak sa podnázov použil) písmo Times New Roman, veľkosť 16 bodov, všetky písmená veľké, centrované do stredu, tučné, približne 5 riadkov pod názvom fakulty, d) označenie práce (bakalárska, diplomová alebo dizertačná písmo Times New Roman, veľkosť 14 bodov, všetky písmená veľké, centrované do stredu, približne 3 riadky pod názvom práce, e) názov študijného programu ak ide o záverečnú prácu (verejná správa, resp. európska verejná správa, resp. verejná politika a verejná správa v strednej Európe) písmo Times New Roman, veľkosť 12 bodov, približne 5 riadkov pod označením práce, f) názov študijného odboru (verejná politika a verejná správa) písmo Times New Roman, veľkosť 12 bodov, pod názov študijného programu, g) názov školiaceho pracoviska (katedry), na ktorom bola záverečná práca schválená (písmo Times New Roman, veľkosť 12 bodov, pod názov študijného odboru), h) meno, priezvisko, akademické tituly a vedecko-pedagogické tituly vedúceho záverečnej práce (písmo Times New Roman, veľkosť 12 bodov, pod názov katedry), i) meno, priezvisko, akademické tituly a vedecko-pedagogické tituly konzultanta, ak bol ustanovený pre záverečnú prácu Písmo Times New Roman, veľkosť 12 bodov, pod meno vedúceho práce, j) miesto a kalendárny rok predloženia záverečnej práce (písmo Times New Roman, veľkosť 14 bodov, tučné, zarovnanie doľava v spodnej časti strany), k) meno, priezvisko a akademické tituly a vedecko-pedagogické tituly autora práce (písmo Times New Roman, veľkosť 14 bodov, tučné, zarovnanie doľava pod miesto a kalendárny rok; meno malými písmenami, priezvisko veľkými písmenami). 5. Poďakovanie autora práce je nepovinná časť záverečnej práce. Obsahuje poďakovanie vedúcemu práce a ďalším osobám, pracoviskám alebo inštitúciám za pomoc a podporu pri vypracúvaní práce. 6. Čestné vyhlásenie Čestne vyhlasujem, že som záverečnú prácu vypracoval samostatne na základe svojich vedomostí s využitím informačných zdrojov uvedených v zozname bibliografických odkazov. 7. Abstrakt obsahuje informáciu o cieľoch práce, metódach, výsledkoch a záveroch práce. Súčasťou abstraktu je 3 5 kľúčových slov. Abstrakt sa píše súvisle ako jeden odsek a jeho rozsah je spravidla 100 až 500 slov. Jazykové verzie abstraktov sa uvádzajú na samostatných stranách. Pri štylizácii sa používajú celé vety, slovesá v činnom rode a tretej osobe. Používa sa odborná terminológia, menej zvyčajné termíny, skratky a symboly sa pri prvom výskyte v texte definujú. Vzor PRIEZVISKO, Meno autora. Názov práce: podnázov. [Bakalárska, resp. Diplomová práca]. Univerzita Pavla Jozefa Šafárika v Košiciach. Fakulta verejnej správy; Názov katedry. Vedúci práce: (tituly pred menom) Meno Priezvisko (tituly za menom). Stupeň odbornej kvalifikácie: bakalár, resp. magister. Košice, rok. Počet strán (napr. 94 s.; uvádza sa celkový počet strán aj s prílohami). 17
18 Vlastný text abstraktu, text abstraktu, text abstraktu, text abstraktu, text abstraktu, text abstraktu, text abstraktu,... Kľúčové slová: (3 až 5 kľúčových slov jednoslovné alebo viacslovné termíny) Kľúčové slovo. Kľúčové slovo. Kľúčové slovo Obsah je prehľad nečíslovaných a číslovaných častí (kapitol, podkapitol) práce. 9. Zoznam ilustrácií, zoznam tabuliek, zoznam skratiek a značiek, ako aj slovník sú nepovinné časti práce. Zoznamy sa uvádzajú v prípadoch, ak prispejú k zvýšeniu prehľadnosti, jednoznačnosti výkladu a zrozumiteľnosti práce. 10. Hlavnú textovú časť záverečnej práce tvorí: a) úvod, b) jadro, c) záver, d) resumé (povinné iba v prípade, ak je práca vypracovaná v inom ako štátnom jazyku), e) zoznam bibliografických odkazov. 11. V úvode autor stručne a výstižne charakterizuje stav poznania alebo praxe v oblasti, ktorá je predmetom záverečnej práce a oboznamuje čitateľa s významom a cieľmi práce. Autor v úvode zdôrazňuje, prečo je problematika dôležitá a prečo sa rozhodol spracovať danú tému. Uvádzajú sa tiež informácie o tom, či a ako sa daná práca odlišuje od doteraz publikovaných prác, ako na ne nadväzuje a čo nové prináša. Úvod ako názov kapitoly sa nečísluje a jeho rozsah je spravidla 1 až 2 strany. 12. Jadro je hlavná časť práce a člení sa na kapitoly, podkapitoly, odseky a pod. podľa typu práce, ktoré sa vzostupne číslujú. Každá nová očíslovaná kapitola prvej úrovne sa začína na novej strane. Text práce má v teoretickej časti dokumentu stručne a výstižne popisovať problematiku podľa súčasného stavu poznania vedy a praxe, pričom autor zaujíma vlastné stanoviská, tzn. má preukázať hĺbku a kvalitu teoretických poznatkov. V aplikačnej (empirickej) časti práce má autor preukázať schopnosť aplikovať teoretické poznatky a prezentovať vlastný názor pri interpretácii zistení a formulácii záverov a odporúčaní. Prácu má charakterizovať koncepčná jasnosť podľa stanoveného cieľa, logická štruktúra textu, vyváženosť, proporcionalita a nadväznosť kapitol. 13. Členenie jadra práce je určené typom práce. Vo vedeckých a odborných prácach má jadro spravidla tieto hlavné časti: a) súčasný stav riešenej problematiky doma a v zahraničí, b) cieľ práce, c) metodika práce a metódy skúmania, d) výsledky práce, e) diskusia. 14. V časti súčasný stav riešenej problematiky autor uvádza dostupné informácie a poznatky týkajúce sa danej témy. Zdrojom pre spracovanie sú aktuálne publikované práce domácich a zahraničných autorov. Podiel tejto časti práce má rozsahom zodpovedať charakteru témy, ale spravidla by nemal byť nižší ako 30 %. 18
19 15. Cieľ práce jasne, výstižne a presne charakterizuje predmet riešenia. Súčasťou sú aj rozpracované čiastkové ciele, ktoré podmieňujú dosiahnutie hlavného cieľa. Všeobecný cieľ práce sa v identickej formulácii uvádza v úvode práce, v abstrakte a v závere práce. Cieľ empirickej, resp. aplikačnej časti práce sa uvádza pred metodikou práce. Autor práce má preukázať naplnenie cieľa. Pri formulácii cieľov sa zvyčajne používajú slová: zistiť, identifikovať, porovnať, opísať, klasifikovať, určiť, navrhnúť, spracovať, sumarizovať a pod. 16. Časť metodika práce a metódy skúmania spravidla obsahuje: a) charakteristiku objektu skúmania, b) pracovné postupy, c) spôsob získavania údajov a ich zdroje, d) použité metódy vyhodnotenia a interpretácie výsledkov, e) štatistické metódy. 17. Časť výsledky práce a diskusia sú najvýznamnejšou časťou záverečnej práce. Výsledky (vlastné postoje alebo vlastné riešenia), ku ktorým autor dospel, sa musia logicky usporiadať a pri popisovaní sa musia dostatočne zhodnotiť. Zároveň sa komentujú všetky skutočnosti a poznatky v konfrontácii s výsledkami iných autorov. Výsledky práce a diskusia môžu tvoriť aj jednu samostatnú časť; spoločne tvoria spravidla 30 až 40 % záverečnej práce. 18. V časti Záver je potrebné v stručnosti zhrnúť dosiahnuté výsledky vo vzťahu k stanoveným cieľom. Predpokladá vlastný prínos autora v podobe zhodnotenia skúmanej problematiky. Záver ako kapitola sa nečísluje. 19. Ak je záverečná práca napísaná v cudzom jazyku, musí obsahovať resumé v slovenskom jazyku v rozsahu spravidla 10 % rozsahu záverečnej práce. 20. Zoznam bibliografických odkazov obsahuje úplný zoznam bibliografických odkazov. Rozsah tejto časti je daný počtom použitých literárnych zdrojov, ktoré musia korešpondovať s citáciami použitými v texte. 21. Nepovinná časť Prílohy obsahuje materiály, ktoré neboli zaradené priamo do textu. Každá príloha sa začína na novej strane, je označená samostatným veľkým písmenom a zoznam príloh je súčasťou obsahu. Vzor: Príloha A Názov prílohy 22. Nepovinná Záverečná časť práce môže obsahovať register práce, životopis autora a ďalšie dodatkové materiály. 23. Pred nahratím práce do registra je autor povinný vykonať kontrolu úplnosti a správnosti údajov prostredníctvom analytického listu, ktorý mu vygeneruje EZP a prípadné nezrovnalosti odstrániť. Analytický list uvádza bibliografické údaje o záverečnej práci a tvorí poslednú stranu práce. 19
20 Čl. 19 Formálna úprava záverečných prác 1. Záverečná práca musí byť napísaná podľa platných pravidiel slovenského jazyka (prípadne použitého cudzieho jazyka), má štandardnú úpravu a musí rešpektovať formálne a citačné kritériá i zásady odkazovania na primárnu a sekundárnu literatúru (pozri napr. MEŠKO, Dušan et al Akademická príručka. Martin: Osveta. ISBN ). 2. Formálna úprava prác vychádza zo štandardov (platné od roku 2012): a) STN : Pravidlá písania a úpravy písomností; b) STN ISO 2145: Dokumentácia. Číslovanie oddielov a pododdielov písaných dokumentov; c) STN ISO 690: Dokumentácia. Abstrakty (referáty) pre publikácie a dokumentáciu; d) STN ISO 690: 2012 Informácie a dokumentácia. Návod na tvorbu bibliografických odkazov na informačné pramene a ich citovanie. 3. Rozsah práce určuje zadávateľ práce. Primeraný rozsah je nasledovný (určujúcim údajom rozsahu práce je počet znakov vrátane medzier, počet strán je len orientačným údajom): bakalárska práca: znakov, t. j normostrán, diplomová práca: znakov, t. j normostrán, dizertačná práca: znakov, t. j normostrán, Normalizovaná strana má 1800 znakov (60 znakov vrátane medzier a na jednej strane 30 riadkov vrátane poznámok pod čiarou). Jeden autorský hárok (AH) sa skladá z 20 normovaných strán, t. j znakov. Do rozsahu práce sa ráta len úvod, jadro práce (hlavný text), záver, zoznam bibliografických odkazov. Do rozsahu práce sa neráta obálka, titulný list, stránka s erratami, abstrakt, obsah, zoznam ilustrácií, zoznam skratiek, slovník s výkladom termínov, prílohy. 4. Papier a tlač. Záverečná práca má predpísaný formát A4 (210 x 297 mm). Je vytlačená počítačovou tlačou, na jednu stranu listu, na bielom, nepriehľadnom a hladkom (nelesklom) papieri čiernym písmom tak, aby bol text dobre čitateľný. Odporúčaná gramáž papiera ja 80 g/m Písmo a riadkovanie. Odporúča sa typ písma Times New Roman. Atypické a ozdobné typy písma možno použiť len výnimočne, spravidla na zvýraznenie niektorých slov. V celej práci môže autor použiť 2, max. 3 fonty písma. Použité fonty musia byť zreteľne ohraničené, ostré a dobre čitateľné. Veľkosť písma vyjadrená v bodoch má byť 12. Riadkovanie má byť 1,5. V poznámkach pod čiarou alebo za textom sa môže použiť riadkovanie 1. Odsadzovať prvý riadok sa má tabelátorom alebo odsadenie prvého riadka v odseku v štýle odseku (1,25 cm). 6. Okraje strany. Odporúčané nastavenie: ľavý 3,5 cm; pravý 2,0 cm; horný a dolný okraj 2,5 cm; orientácia na výšku. 20

References: Čl. 2
 Čl. 4
 Čl. 5
 Čl. 6
 Čl. 7
 Čl. 8
 Čl. 10
 Čl. 11
 Čl. 12
 Čl. 13
 Čl. 14
 Čl. 16
 Čl. 17
 Čl. 18
 Čl. 19